În urma unui proces judecat în secret, Tribunalul Bihor a aplicat pedepse ridicol de mici pentru șapte tineri care au abuzat o fată de 14 ani într-un cimitir.

Judecătorii Tribunalului Bihor au pronunţat recent sentinţele într-un dosar care-i vizează pe şapte tineri care au profitat de naivitatea unei tinere de 14 ani şi au supus-o la perversiuni sexuale, pe rând, într-un cimitir din localitatea bihoreană Valea lui Mihai.



Sus, de la stânga la dreapta: Bekesi Janos, Szucs Janos, Okros Szabolcs, Kovacs Robert. Pe rândul de jos: Botyan Attila, Ursu Csaba, Kosztin Dezso FOTO Facebook







Cei şapte tineri, cu vârste între 17 şi 27 ani, au fost trimişi în judecată vara anului 2018 de procurorii DIICOT Oradea, care i-au inculpat pentru act sexual cu un minor, iar pe unul dintre ei şi pentru pornografie infantilă. „

Victima este o adolescentă dintr-un sat bihorean care s-a îndrăgostit de unul dintre inculpaţi, Kosztin Dezső, la vremea respectivă elev în clasa a Xll-a la un liceu din Valea lui Mihai. Individul a profitat de naivitatea fetei şi de faptul că adolescenta s-a îndrăgostit de el, convingând-o să se lase „împărţită” cu amicii săi.

Potrivit rechizitoriului întocmit de procurorii DIICOT, într-o primă fază Kosztin a determinat-o pe fată să meargă cu el şi cu un amic de-al lui, Szűcs János, în cimitirul evreiesc din Valea lui Mihai. Aici el a întreţinut un raport sexual oral cu minora, în timp ce Szűcs a avut cu ea şi „relaţii sexuale orale şi anale“. Apoi, ca să se laude printre prieteni, Kosztin „a filmat o parte din raportul sexual oral întreţinut cu minora“, arătând ulterior filmuleţul mai multor cunoscuţi, iar pe 6 aprilie l-a trimis unei alte fete „prin intermediul unei aplicaţii de pe o reţea de socializare“, arată adevărul.ro.

Luată în derâdere de prietenele şi colegii care au primit imaginile, adolescenta a suferit o cădere psihică. Pe 12 aprilie 2018, mama ei a găsit-o acasă cu tăieturi pe ambele antebraţe, fiind transportată de urgenţă la spital, unde medicii au reuşit s-o stabilizeze şi i-au recomandat tratament de specialitate, pe care, însă, nu l-a urmat. Asta nu l-a oprit, însă, pe Kosztin să o convingă să accepte o nouă întâlnire, de astă dată într-un grup mai mare.

Pe 21 aprilie 2018, individul şi-a sunat toţi prietenii să-i cheme „la distracţie“ în acelaşi cimitir. În total, în acea dimineaţă au venit cel puţin 9 tineri, cu vârste între 17 şi 26 de ani, unii ca să se destrăbăleze, alţii doar ca să-i privească. De escapadă a aflat, de astă dată, şi mama fetei, care a reclamat povestea la Parchet, iar în decurs de câteva săptămâni şapte dintre cei care au participat la orgie au ajuns în atenţia procurorilor. Szűcs János, Ursu Csaba, Békési János, Ökrös Szabolcs, Kovács Róbert, Botyán Attila au fost acuzaţi de act sexual cu un minor, în timp ce Kosztin Dezső a fost inculpat şi pentru pornografie infantilă. De altfel, acesta din urmă a şi fost reţinut, iar ulterior arestat preventiv.

În timpul dezbaterilor derulate în şedinţă secretă la Tribunalul Bihor, şase dintre tineri au solicitat să fie judecaţi după procedura simplificată, recunoscându-şi faptele, un altul, însă, a negat acuzaţiile. În final, Tribunalul Bihor a dispus pedepse ridicol de blânde. Deşi Codul Penal pedepseşte atât actul sexual cu un minor cât şi pornografia infantilă cu închisoare între 1 şi 5 ani, instanţa a dispus pedepse spre minim, suspendând executarea pedepselor pentru şase dintre inculpaţi, chiar şi pentru „capul răutăţilor”, Kosztin Dezső, care s-a ales cu 2 ani şi 10 luni de închisoare. Singurul trimis după gratii a fost Kovács Róbert, condamnat la 1 an şi 2 luni de închisoare, recidivist postcondamnatoriu, fiind eliberat condiţionat în 2017 după doi ani petrecuţi după gratii pentru operaţiuni financiare frauduloase. Kosztin Dezső, tânărul de care fata s-a îndrăgostit şi care le-a „le-a cedat-o” ulterior amicilor. Cea mai blândă pedeapsă a primit-o Botyán Attila, care avea doar 17 ani la data comiterii faptei, şi care a fost condamnat la măsura neprivativă de libertate a asistării zilnice pe o perioadă de 5 luni.



Kosztin Dezső

Instanţa a fost îngăduitoare şi în ceea ce priveşte daunele morale de 200.000 lei care le-au fost solicitate inculpaţilor de familia victimei. Judecătorul a admis doar în parte acţiunea civilă, obligându-l pe Kosztin să-i plătească daune morale de 20.000 lei, ceilalţi 6 tineri fiind obligaţi la plata a câte 5.000 lei. „Familia nu a solicitat daune civile, deşi ar fi fost îndreptăţiţi să facă acest lucru. Mama fetei şi-a dat demisia de la serviciu ca s-o poată supraveghea. Fetiţa a trebuit mutată de la şcoală, a fost transferată la una din Debreţin, iar mama ei a plecat cu ea acolo. Totodată, a urmat consiliere psihologică, pentru că avea probleme medicale“, a explicat avocatul familiei, Szabó Sándor. Szabó susţine că, în timpul anchetei penale şi a procesului, adolescenta a fost permanent denigrată de prietenii şi aparţinătorii celor şapte tineri: „Îşi trimiteau unii altora mesaje, iar apoi i se arătau şi ei. A fost o presiune permanentă pe familie, nu directă, ci indirectă“. După pronunţarea soluţiei de condamnare, părinţii fetei au decis să n-o mai atace, iar copila şi mama ei s-au mutat la tatăl fetei, care lucrează în prezent în Germania. „Aceşti oameni n-au spus niciodată că fata lor n-ar avea partea ei de vină. Însă ea avea 14 ani, aici nu minora trebuia să gândească, ci ei, că toţi sunt adulţi“, a mai spus avocatul.